
Татарстан Рәисе Рөстәм Миңнеханов Мәскәүгә эш сәфәре кысаларында РФ Президенты каршындагы Стратегик үсеш һәм илкүләм проектлар буенча совет һәм илнең социаль-икътисадый үсеше юнәлешләре буенча Дәүләт Советы комиссияләре утырышында катнашты. Чараны Россия Президенты Владимир Путин үткәрде.

Татарстан Премьер-министры Алексей Песошин «Татэнерго» АҖ Директорлар советының чираттагы утырышын уздырды. Чара ТР Хөкүмәте Йортында узды. Утырышта Компаниянең агымдагы елның беренче кварталындагы финанс-хуҗалык эшчәнлегенә йомгак ясалды.

Бүген Казанда «Мэрлар мәктәбе» федераль программасы модуле старт алды. Муниципаль кадрлар идарәче резервын үстерү программасы Россия Халык хуҗалыгы һәм дәүләт хезмәте академиясенең (РАНХиГС) Югары дәүләт идарәсе мәктәбе тарафыннан Россия Президенты администрациясе белән берлектә эшләнгән һәм гамәлгә ашырыла.


Бүген Татарстан Республикасы Хөкүмәте Йортында Татарстан Республикасының кече нефть компанияләре җитәкчеләре белән киңәшмә узды. Төп мәсьәлә - 2024 елның I кварталында Татарстан Республикасының кече нефть компанияләре эшчәнлегенең йомгаклары һәм алга таба үсеш бурычлары. Киңәшмәне Татарстан Республикасы Рәисе Рөстәм Миңнеханов үткәрде.

Киңәшмәдә кече нефть компанияләре җитәкчеләре, федераль структуралар вәкилләре, шулай ук министрлыклар, ТР Рәисе Администрациясе һәм Татарстан Республикасы Министрлар Кабинеты Администрациясе җитәкчеләре һәм хезмәткәрләре катнашты.

Бүген Татарстан Республикасы Хөкүмәте Йортында «Татнефтехиминвест-холдинг» АҖ Директорлар советының чираттагы утырышы узды. Утырышны Татарстан Республикасы Рәисе Рөстәм Миңнеханов үткәрде.

Гадәттәгечә Россия шәһәрләреннән компанияләр һәм предприятиеләр вәкилләре нефть химиясе продукциясен эшкәртү, аккумуляторлар җитештерү һәм сәнәгать өчен башка инновацион проектлар өлкәсендә яңа технологияләр һәм юнәлешләр тәкъдим иттеләр.

Җәйге балаларны савыктыру кампаниясе Татарстанда 172 мең баланы үз эченә алачак. Бу хакта Татарстан Республикасы Хөкүмәте Йортында узган брифингта Татарстан Республикасы Премьер-министры урынбасары Ләйлә Фазлыева хәбәр итте.

Татарстан Үзбәкстан партнерлары белән, беренче чиратта, икътисад һәм инвестицияләр өлкәсендә актив хезмәттәшлек итә. Бу хакта бүген Татарстан Республикасы Рәисе Рөстәм Миңнеханов Үзбәкстан Республикасы һәм Россия Федерациясе Төбәкләре советы утырышында хәбәр итте.

Утырыш Ташкентта Россия Федерациясе Президенты Владимир Путин һәм Үзбәкстан Республикасы Президенты Шәүкәтт Мирзиеёв катнашында уза.


Татарстанда халыкның 21 проценты, ә бу 852 мең кеше, 17 яшькә кадәрге балалар. Шул ук вакытта 160 меңнән артык бала күп балалы гаиләләрдә тәрбияләнә, мондый гаиләләр Татарстанда 50 меңнән артык. ТР Премьер-министры урынбасары Ләйлә Фазлыева Балаларны яклау көненә багышланган брифингны шундый сүзләр белән башлады.

Ташкентта Үзбәкстан Республикасы һәм Россия Федерациясе Төбәкләр советы утырышы башланды. Чара Россия Федерациясе Президенты Владимир Путин һәм Үзбәкстан Республикасы Президенты Шәүкәт Мирзиеёв катнашында уза.

«Россия 24» телеканалында утырыш турыдан-туры трансляцияләнә.

Татарстан Республикасы Рәисе Р.Н. Миңнеханов утырышта катнаша.

Бүген Ташкентта Татарстан Республикасы Хөкүмәте һәм Җизак өлкәсе Хакимияте арасында сәүдә-икътисадый, фәнни-техник, социаль һәм мәдәни-гуманитар хезмәттәшлек турында килешү имзаланды.

Татарстан Республикасы ягыннан документка Татарстан Республикасы Рәисе Рөстәм Миңнеханов имза салды.
Рәсми Татарстан